NÁRODNÁ RADA SLOVENSKEJ REPUBLIKY

**VI. VOLEBNÉ OBDOBIE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD –1747/2012

**Zápisnica**

zo **7.** schôdze VýboruNárodnej rady Slovenskej republiky pre vzdelávanie, vedu, mládež a šport zvolanej na 11. septembra 2012 v rokovacej miestnosti č. dv. 33 – prízemie budovy Národnej rady Slovenskej republiky, Nám. A. Dubčeka 1, Bratislava.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Prítomní:*** podľa prezenčnej listiny

***Ospravedlnení:*** poslanci O. Nachtmannová, M. Beblavý, J. Žitňanská

***Za K NR SR:*** Michaela Šikulová - tajomníčka výboru

 Eva Jandošová – referentka výboru

**I.**

Predseda výboru M. Mamojka zvolal 7. schôdzu Výboru Národnej rady Slovenskej republiky pre vzdelávanie, vedu, mládež a šport pozvánkou z 5. Septembra 2012 s týmto návrhom programu:

**Návrh programu:**

Návrh spoločnej správy výborov o prerokovaní vládneho návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **(tlač 120)** vo výboroch v druhom čítaní **(tlač 120a)**

Návrh spoločnej správy o prerokovaní vládneho návrhu zákona, ktorým sa mení a dopĺňa zákon č. 184/2009 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony **(tlač 121)** vo výboroch v druhom čítaní **(tlač 121a)**

Návrh spoločnej správy výborov o prerokovaní vládneho návrhu zákona, ktorým sa mení a dopĺňa zákon č. 568/2009 Z. z. o celoživotnom vzdelávaní a o zmene a doplnení niektorých zákonov **(tlač 122)** vo výboroch v druhom čítaní **(tlač 122a)**

Rôzne

**II.**

Schôdzu otvoril a viedol predseda výboru M. Mamojka. Konštatoval, že výbor je uznášaniaschopný. Pri otvorení schôdze výboru bolo z 13 členov výboru prítomných 10 členov výboru. Overovateľom priebehu schôdze bol poslanec P. Goga. Svoju neprítomnosť na schôdzi výboru ospravedlnila poslankyňa J. Žitňanská a poslanec M. Beblavý. Na zahraničnej služobnej ceste bola poslankyňa O. Nachtmannová.

Predsedajúci predložil na schválenie návrh programu schôdze. Nikto nemal iný návrh. Výbor návrh programu schôdze schválil.

*(Hlasovanie: 10/0/0).*

**III.**

**K bodu 1**

Prvým bodom rokovania výboru bol návrh spoločnej správy výborov o prerokovaní vládneho návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa mení a dopĺňa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **(tlač 120)** vo výboroch v druhom čítaní **(tlač 120a)**

Spravodajcom bol poslanec Ľ. **Petrák**. Uviedol, že vo vypracovanej spoločnej správe sú zapracované stanoviská výborov, ktoré návrh zákona prerokovali. Vypracovaný návrh spoločnej správy obsahuje v časti III. uznesenia výborov a v časti IV pozmeňujúce a doplňujúce návrhy, ktoré vyplynuli z rokovania výborov. Spravodajca navrhol, aby gestorský výbor pre Národnú radu SR prijal stanovisko, ktorým

odporúčal návrhy uvedené v bodoch 1 až 40 v časti IV spoločnej správy schváliť (hlasovanie 6/0/4),

odporúčal návrh zákona schváliť na základe vyjadrení výborov (hlasovanie 6/3/1)

a predložil návrh uznesenia o schválení spoločnej správy a určení spoločného spravodajcu pre II. a III. čítanie v NR SR (hlasovanie 6/1/3).

V rozprave nikto nepredložil iné návrhy, ako spravodajca.

Gestorský výbor schválil stanovisko gestorského výboru obsiahnuté v **uznesení č. 33 *(Hlasovanie: 6/1/3).***

**K bodu 2**

Druhým bodom rokovania bol návrh spoločnej správy o prerokovaní vládneho návrhu zákona, ktorým sa mení a dopĺňa zákon č. 184/2009 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony **(tlač 121)** vo výboroch v druhom čítaní **(tlač 121a).**

Spravodajkyňou bola poslankyňa B. **Obrimčáková**. Uviedla, že vo vypracovanej spoločnej správe sú zapracované stanoviská výborov, ktoré návrh zákona prerokovali. Vypracovaný návrh spoločnej správy obsahuje v časti III. uznesenia výborov a v  časti IV pozmeňujúce a doplňujúce návrhy, ktoré vyplynuli z rokovania výborov. Ako spravodajkyňa navrhla, aby gestorský výbor pre Národnú radu SR prijal stanovisko, ktorým

odporúčal návrhy uvedené v bodoch 1 až 9 v časti IV spoločnej správy schváliť (hlasovanie: 6/0/4),

odporúčal návrh zákona schváliť na základe vyjadrení výborov (hlasovanie: 6/0/4)

a predložil návrh uznesenia o schválení spoločnej správy a určení spoločného spravodajcu pre II. a III. čítanie v NR SR.

V rozprave nikto nepredložil iné návrhy, ako spravodajca.

Gestorský výbor schválil stanovisko gestorského výboru obsiahnuté v **uznesení č. 34 *(Hlasovanie: 6/2/2).***

**K bodu 3**

Tretím bodom rokovania bol návrh spoločnej správy výborov o prerokovaní vládneho návrhu zákona, ktorým sa mení a dopĺňa zákon č. 568/2009 Z. z. o celoživotnom vzdelávaní a o zmene a doplnení niektorých zákonov **(tlač 122)** vo výboroch v druhom čítaní **(tlač 122a).**

Neprítomnú spravodajkyňu O. Nachtmannovú zastúpil predseda výboru M. Mamojka. Uviedol, že vo vypracovanej spoločnej správe sú zapracované stanoviská výborov, ktoré návrh zákona prerokovali. Vypracovaný návrh spoločnej správy obsahuje v časti III. uznesenia výborov. Navrhuje, aby gestorský výbor pre Národnú radu SR prijal stanovisko, ktorým

odporúčal návrh zákona schváliť na základe vyjadrení výborov (hlasovanie 6/0/4)

a predložil návrh uznesenia o schválení spoločnej správy a určení spoločného spravodajcu pre II. a III. čítanie v NR SR.

V rozprave nikto nepredložil iné návrhy, ako spravodajca.

Gestorský výbor schválil stanovisko gestorského výboru obsiahnuté v **uznesení č. 35 *(Hlasovanie: 6/0/4).***

**K bodu 4**

V bode rôznom boli členovia výboru informovaní o časovom a obsahovom návrhu programu výjazdového rokovania výboru v Skalici dňa 24. 9. 2012.

Na záver rokovania poďakoval predsedajúci prítomným za účasť a ukončil rokovanie výboru.

 Pavol **Goga** Mojmír **Mamojka**

 overovateľ výboru predseda výboru